stanford-oval/wikipedia huggingface dataset:
Tulihelokka

| Tulihelokka |
| --- | --- |

Tieteellinen luokittelu
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Strophariaceae
Suku::  Helokat Pholiota
Laji::  flammans
Kaksiosainen nimi
 Pholiota flammans  (Batsch) P. Kumm. 
Katso myös
   Tulihelokka Commonsissa 
Infobox OKNimi-testi OK: 
Tulihelokka (Pholiota flammans, aikaisemmin "tulenkeltainen kantosieni") on puolipallomainen tai laakealakkinen rikinvärinen helokkalaji. Sen lakki on 2–8 senttimetriä leveä ja se on irtoavien suomujen peitossa. Malto on keltaista. Heltat ovat tiheät, keltaiset ja vanhoissa sienissä ruosteenruskeat. Itiöpöly on ruskeaa. Jalka on keltainen ja pituudeltaan 4–10 senttimetriä. Se on renkaan alapuolelta suomuinen. Sieni maistuu karvaalta, eikä se ole ruokasieni. Haju on hieman retikkamainen. Tulihelokka kasvaa Suomessa yleisenä sekametsissä lahoilla havupuilla. Kasvuaika on elokuusta syyskuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Tulihelokka (Pholiota flammans)
MushroomExpert.com: Pholiota flammans (englanniksi)
MycoBank: Pholiota flammans (englanniksi)
Tridente (1754)

| Tridente |
| --- | --- |

Aluksen vaiheet
Rakentaja:  Real Astillero, Cartagena
Laskettu vesille:  15. heinäkuuta 1754
Palveluskäyttöön:  19. syyskuuta 1754
Poistui palveluskäytöstä:  romutettu 1771
Tekniset tiedot
Uppouma:  1 229 t (arqueo)
Pituus:  43,41 m (köli)
Leveys:  12,88 m
Syväys:  6,6 m
Aseistus
Aseistus:  Alempi tykkikansi: 24 × 18 naulan tykkiä Ylempi tykkikansi: 26 × 12 naulan tykkiä Puolikansi: 6 × 6 naulan tykkiä Etukansi: 2 × 8 naulan tykkiä
Tridente oli Espanjan laivaston vuonna 1754 vesille laskettu kaksikantinen 58-tykkinen linjalaiva.
Valmistus

Eduardo Bryantin suunnittelema alus tilattiin Cartagenasta. Alus laskettiin vesille 15. heinäkuuta 1754 ja otettiin palvelukseen 19. syyskuuta ensimmäisenä päällikkönään Isidoro García de Postigo y del Prado, joka oli päällikkönä 30. kesäkuuta 1755 saakka.
Palvelus

Alus oli Cartagenassa torjumassa algerialaisten merirosvousta, kunnes se siirrettiin tammikuussa 1757 Cádiziin. Alus lähti 3. kesäkuuta 1757 Cádizista Cartagena de Indiasiin. Se oli 1759 Havannassa. Alus saapui 28. maaliskuuta 1760 Veracruziin Cádizista. Alus lähti Havannasta lastinaan 800 000 pesoa ja jauhoja, kun se vältteli Britannian kuninkaallisen laivaston Havannan saartoa kesäkuussa 1762. Alus palasi 30. kesäkuuta 1763 Cádiziin kolmen linjalaivan, fregatin ja saattueen kanssa. Se lähti 24. helmikuuta 1764 Uuden Espanjan laivaston lippulaivana Cádizista päällikkönään Agustín de Idiaquez.
Alus määrättiin 3. heinäkuuta 1766 Havannassa romutettavaksi. Se vaurioitui 15. lokakuuta 1768 pahoin hurrikaanissa samoin kuin kolme fregattia ja 12 muuta alusta. Alus romutettiin 1771 Cartagenassa.
Troijalainen (tietotekniikka)

MEMZ-niminen troijalainen on ottanut valtaansa tietokoneen
Troijalaiseksi tai troijanhevoseksi sanotaan tietokonetekniikassa ja tietokoneverkkosodankäynnissä viattomaksi naamioitua haittaohjelmaa tai ohjelman pätkää. Tavallisesti se tekee jonkin yksinkertaisen hyödyllisen toiminnon, mutta samalla käynnistää viruksen, madon, tekee tuhoja tai perinteisimmillään[lähde? ] avaa takaportin tai muun haavoittuvuuden tietojärjestelmään. Se voi myös tehdä tiedonhakua, tietojen tuhoamista tai vastaavaa, jättämättä mitään jälkiä.
Paras tapa torjua troijalaisia on olla asentamatta ja käynnistämättä sellaisia ohjelmia, joiden alkuperää ei tunne tai joiden valmistajaan ei voi luottaa. Jotkin sähköpostiohjelmat saattavat ajaa sähköpostin liitteissä olevat ohjelmat liitteitä avattaessa, mikä vaikeuttaa ohjeen noudattamista. Samaten käyttöjärjestelmä saattaa olla säädetty niin, että järjestelmä ajaa irtomedialla olevan autorun-ohjelman automaattisesti, jolloin pelkäksi musiikki-CD:ksi luultu levy voi asentaa tietokoneelle haittaohjelmia.
Virustorjuntaohjelmat, sähköpostisuodattimet ja palomuurit voivat osaltaan torjua troijalaisia, mutta tällainen suodattaminen ei koskaan voi olla täydellistä. Ulkoministeriössä 2013 hyökännyt haittaohjelma Uroburos oli mahdollisesti troijalainen.
Nimitys tulee antiikin Kreikan taruissa esiintyvästä Troijan hevosesta.
The Miz

The Miz WWE Championina joulukuussa 2010.
Michael Gregory Mizanin (s. 8. lokakuuta 1980)  on yhdysvaltalainen showpainija, joka painii tällä hetkellä WWE:n Raw brändissä nimellä The Miz,   Painidebyyttinsä hän teki vuonna 2003 ja WWE:ssä hän debytoi vuonna 2004 . WWE:ssä Mizin lopetusliike on Skull Crushing Finale ja hän on 188 senttiä pitkä ja 100 kiloa painava. The Miz on tällä hetkellä toinen hallitsevista WWE Raw Tag Team Championship-mestareista yhdessä R-Truthin kanssa.
ECW (2007-2009)

Vuoden 2007 lopussa hän nousi ECW-brändissä huomioon muodostaessaan menestyvän joukkueen John Morrisonin kanssa. Joukkue kuitenkin tuhoutui, kun Morrison meni ECW:stä SmackDown!iin ja Miz RAW Brändiin Draft -tapahtumassa.
Raw ja WWE Mestari (2009-2011)

Hän voitti lukuisten yritysten jälkeen RAW:issa WWE United States Championship -mestaruuden  sekä 8. helmikuuta 2010 Unified Tag Team mestaruudet Big Shown kanssa. Tämän myötä hänestä tuli kaikkien aikojen ensimmäinen Triple Hold Champion, joka piti hallussaan yhtä aikaa kolmea eri mestaruutta. Kuukausia myöhemmin Extreme Rules PPV:ssä ShowMiz joutui 3 vs 1 tag team gauntlet -matsiin. He voittivat kaksi ensimmäistä joukkuetta, mutta hävisivät Hart Dynastylle viimeisen ottelun ja täten he joutuisivat kohtamaan Hart Dynastyn seuraavana iltana RAWissa mestaruusmatsissa. ShowMiz hävisi tämän ottelun ja hävisi mestaruutensa Hart Dynastylle (Tyson Kidd ja David Hart Smith)  ja 17.5.10 United States mestaruuden Bret Hartille. 15.6 Miz voitti United States mestaruuden takaisin fatal-4-way-matsissa. Muut osallistujat matsissa olivat R-Truth, John Morrison, ja Zack Ryder. 18. heinäkuuta 2010 The Miz voitti Money in the Bank -tapahtumassa Rawin Money in the Bank -ottelun.
22. marraskuuta Randy Ortonin puolustettuaan WWE Championshipiään voitokkaasti Wade Barrettia vastaan The Miz käytti Money in the Bank -salkkunsa ja voitti WWE Championship -mestaruuden.  Hän voitti Ortonin uudestaan Royal Rumblessa ja Jerry Lawlerin Elimination Chamberissa.  Myöhemmin Miz ja John Cenan haastoivat yhdessä The Corren (Heath Slater ja Justin Gabriel) WWE Tag Team -mestaruuksista. Miz ja Cena voittivat mestaruudet, mutta hävisivät ne heti takaisin uusintamatsia vaatineelle Correlle.  Extreme Rules -tapahtumassa 1. toukokuuta The Miz hävisi WWE-mestaruuden John Cenalle triple threat steel cage -matsissa, johon osallistui myös John Morrison.
Eri feudeja (2011)

Seuraavassa Rawissa The Miz sai uusintaottelun WWE-mestaruudesta, mutta hävisi ottelun diskauksella lyötyään Cenaa päähän mestaruusvyöllä. Hän sai myöhemmin vielä kerran ottelun Cenaa vastaan Over the Limit -tapahtumassa ja Cena valitsi I Quit -matsin. Over the Limit -tapahtumassa Cena säilytti mestaruuden.  Tämän jälkeen Mizillä alkoi feudi hänen managerinsa Alex Rileyn kanssa. Mutta Riley päihitti hänet WWE Capitol Punishment -tapahtumassa, ja myöhemmin RAW-jaksossa. Miz myös ilmoitettiin RAWin Money in the Bank -matsiin, mutta matsin lopulta voitti Alberto Del Rio. Seuraavana iltana RAW jaksossa hän osallistui WWE Mestaruus Tournamenttiin pääsemällä finaaleihin kohtamaan Rey Mysterion, mutta hän hävisi Rey Mysteriolle, aloittaen feudin hänen kanssaan. SummerSlam 2011 tapahtumassa The Miz, R-Truth ja Alberto Del Rio hävisi joukkuematsin Kofi Kingstonia, John Morrisonia, ja Rey Mysteriota vastaan joka päätytti Reyn ja Mizin feudin.
The Awesome Truth (2011)

The Miz ja R-Truth tekivät oman joukkueen nimeltään The Awesome Truth. The Miz ja R-Truth haastoivat WWE Joukkue Mestarit Evan Bournen ja Kofi Kingstonin WWE Night of Champions PPV tapahtumaan. Seuraavassa RAW jaksossa The Miz päihitti Kofi Kingstonin, ja seuraavassa SmackDown jaksossa R-Truth päihitti Evan Bournen. Hän ja R-Truth kuitenkin epäonnistuivat Night of Champions tapahtumassa. Triple H antoi The Awesome Truthille "potkut", mutta John Laurinaitis "palkkasi" heidät takaisin ja laittoivat he matsiin CM Punkkia ja Del Riota vastaan, ottelu päättyi diskaukseen, koska Triple H tuli auttamaan Punkkia (Del Rio oli lähtenyt pois kesken matsin). Myöhemmin kuitenkin R-Truth:illa ja The Miz:illä tuli riitoja, jolloin R-Truth löi Miziä. R-Truthin poistuessa areenalta Mizin kanssa, Miz teki R-Truthille Skull Crushing Finalen teräsrampille.
Yksilönä (2011-2013)

The Miz otteli Alberto del Rioa ja CM Punkia vastaan Tables, Ladders and Chairs 2011-tapahtumassa WWE:n mestaruudesta, mutta Punk voitti ottelun.  The Miz oli ensimmäinen sisääntulija 2012 Royal Rumble-ottelussa samannimisessä tapahtumassa, mutta kesti ottelussa yli 45 minuuttia, ennen kuin hänet eliminoitiin. Elimination Chamber-tapahtumassa Miz osallistui otteluun WWE-mestaruudesta mutta ei voittanut sitä. Wrestlemania XXVIII:ssä Miz oli osa John Laurinaitisin tiimiä, kapteenina.  Hän ratkaisi ottelun voiton joukkueelleen tekemällä Skull Crushing Finalen Zack Ryderille. The Miz oli pari kuukautta poissa kuvioista elokuvan teon vuoksi, mutta palattuaan hän otteli Intercontinental-mestaruudesta Christiania vastaan ja voitti mestaruuden 1000 Rawin jaksossa.   Miz hävisi lokakuussa 2012 Intercontinental -tittelin Kofi Kingstonille Main Event -showssa.
Miz voitti jälleen Intercontinental Championship -tittelin vuonna 2013 Wrestlemania 29 Pre-Showssa, mutta heti seuraavan päivän Raw:ssa hän hävisi vyön uusintamatsissa Wade Barrettille. Miz oli mukana WWE Payback PPV:ssä ottelemassa tästä kyseisestä vyöstä Triple Threat matsissa Wade Barrettia ja Curtis Axelia vastaan. Hän ei kumminkaan onnistunut voittamaan vyötä itselleen.
Mestaruuksien haltijana (2014-)

The Miz hallitsi useaan otteeseen Intercontinental-mestaruudesta seuraavina vuosina vieden sen mm. Roman Reingsiltä ja  hän on pitänyt mestaruutta hallussaan peräti 8 kertaa ja yhteensä 597 päivää. Hän on myös pitänyt hallussaan joukkue mestaruutta  Shane McMahonin ja Damien Mizdow kanssa.  Hän myös palasi John Morrisonin kanssa vuonna 2020 joukkueeksi ja voittivat WWE SmackDown Tag Team mestaruuden. Miz onnistui saamaan haltuunsa Otisin voittaman Money In The Bank -sopimuksen voittamalla tämän Hell in a Cell-tapahtumassa. Hän on toinen  painija, joka on saanut kyseisen sopimuksen haltuunsa muuta kautta, kuin voittamalla sen Money in the Bank-tapahtumassa.   The Miz rahasti salkun kesken WWE mestaruusottelun Drew McInturen ja AJ Stylesin välillä Tables, Ladders & Chairs tapahtumassa, jossa hän epäonnistui saamaan haltuunsa mestaruutta.  Myöhemmin hän voitti WWE-mestaruuden, mutta ei pitänyt sitä pitkään hallussaan. Miz loukkaantui vuoden 2021 WrestleMania Backlash ottelussa  Damian Priest vastaan, jonka johdosta hän esiintyi Rawissa pyörätuolissa istuen ja kannusti Morrisonia otteluissa.
Vuoden 2024 Royal Rumblen jälkeen The Miz ja R-Truth kokosivat uudestaan ryhmänsä ja pääsivät kilpailemaan kahdesta joukkuemestaruudesta kuuden eri joukkueen välisessä tikapuuottelussa Wrestlemania XL-tapahtumassa. R-Truth onnistui saamaan haltuunsa Rawin mestaruusvyöt, mikä merkitsi Mizille ensimmäistä mestaruusvoittoa sitten vuoden 2021. Joukkuemestaruus on The Mizille viides..
Muualla mediassa

The Miz on näytellyt pääosaa mm. The Marine-elokuvien jatko-osissa kolme kertaa.  Lisäksi Mizillä ja hänen puolisollaan Maryse Mizanin on oma reality tv-sarja nimeltään Miz & Mrs. .
Lopetusliikkeet

Mizard of Oz
Reality Check
Skull Crushing Finale (Full Nelson Facebuster)
Figure four leglock
Saavutukset

2x WWE Champion
1x DSW Heavyweight Champion
1x OVW Southern Tag Team Champion (Chris Cagen kanssa)
5x WWE Tag Team Champion (John Morrison, Big Show, John Cena, Damien Mizdow ja R-Truthin kanssa)
8x WWE Intercontinental Champion
2x WWE SmackDown Tag Team Championship (Shane McMahon ja John Morrison kanssa)
Money in the Bank voitto (2010)
Aiheesta muualla

Kuvia tai muita tiedostoja aiheesta The Miz Wikimedia Commonsissa
WWE:n mestarit
Taylor

Taylor voi tarkoittaa seuraavia henkilöitä ja asioita:
Henkilönnimenä > Kuvitteellisia Tayloreita

Allison Taylor, hahmo televisiosarjassa 24
George Taylor, hahmo Teräsmies-sarjakuvissa
Jack Taylor, poliisi samannimisessä irlantilaisessa rikosdraamasarjassa
Mac Taylor, hahmo televisiosarjassa CSI: New York
Olivia Taylor, hahmo televisiosarjassa 24
Zack Taylor, hahmo televisiosarjassa Power Rangers
Muita merkityksiä

Taylor, Jack Johnsonin levyttämä kappale
Taylorin sarja, matemaattinen menetelmä, jossa approksimoidaan funktiota potenssisarjalla
Taylorismi, Frederick Winslow Taylorin kehittämä liikkeenjohto-oppi
Taylor Made, golftuotevalmistaja
Lord & Taylor, yhdysvaltalainen tavarataloketju
| --- | --- |
: Tällä täsmennyssivulla luetellaan henkilöitä, joilla on sama sukunimi.
Transhuman

| Transhuman Believer |
| --- | --- | --- |

Studioalbumin tiedot
 Äänitetty : elo–joulukuu 2010
 Julkaistu: 11. huhtikuuta 2011
 Tuottaja(t): The Trauma Team
 Tyylilaji: thrash metal, avant-garde metal
 Levy-yhtiö: Metal Blade Records
Believerin muut julkaisut
| Gabriel 2009 | Transhuman 2011 |   |
Transhuman on yhdysvaltalaisen teknisen thrash metal -yhtye Believerin viides studioalbumi, joka julkaistiin 11. huhtikuuta 2011 Metal Blade Recordsilla. Albumi käsittelee transhumanismia eli ajatussuuntausta, jonka mukaan ihminen voi järkevästi ohjatun tieteellisen ja teknisen kehityksen kautta ylittää nykyihmisyyden rajoitukset ja kehittää itseään paremmaksi niin ruumiillisesti, mielellisesti kuin yhteisöllisestikin. Yhtye kertoo panostaneensa albumilla musiikilliseen kokonaisuuteen, johon käytettiin aiempaa enemmän instrumenttikerroksia."
Kappaleet

Lie Awake – 5.03
G.U.T. – 3.39
Multiverse – 4.44
End of Infinity – 4.12
Transfection – 3.55
Clean Room – 4.50
Currents – 2.50
Traveler – 4.23
Ego Machine – 4.29
Being No One – 4.47
Entanglement – 4.15
Mindsteps – 6.52
Kokoonpano

Kurt Bachman – laulu, kitara
Joey Daub – rummut
Jeff King – koskettimet, ohjelmointi
Kevin Leaman – kitara
Elton Nestler – basso, ohjelmointi
Arvostelut

About.com:
Blistering:
Decibel: 2/10
Sputnikmusic:
Aiheesta muualla

Transhuman Discogsissa. (englanniksi)
Albumi Transhuman Encyclopaedia Metallum -sivustolla (englanniksi)
Tu

Tu tarkoittaa seuraavia:
Tunisair, IATA-koodi TU, lentoyhtiö
Turengin rautatieasema, liikennepaikkalyhenne Tu,  rautatieliikennepaikka Suomessa
Tú, kanadalainen yhtye
TU, yhdysvaltalainen yhtye
Toimihenkilöunioni TU, TU, suomalainen ammattiliitto.
tU (yksikkö), tonnia uraania
Teknisk Ukeblad, TU, norjalainen aikakauslehti
Tu-nimisiä henkilöitä:
Tự Đức (1829–1883), Vietnamin keisari 1847–1883
Tu Fu, Du Fu (712–770), kiinalainen runoilija
Tu Youyou (s. 1930), kiinalainen kemisti, Nobelin lääketieteen palkinnon saaja
Tu Yu-ming, Du Yuming (1904–1981), kiinalainen Kuomintangin kenraaliluutnantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tu”, voi hakea sivunnimihaulla, laajalla sivunnimihaulla tai tekstihaulla.
Turun Yliopiston Kemistit TYK

| Turun Yliopiston Kemistit TYK ry |
| --- | --- |

Perustettu:  1935
Toimiala:  Turun yliopiston kemian ja biokemian opiskelijoiden ainejärjestö
Kotipaikka:  Turku
Jäsenmäärä:  Noin 300
Jäsenlehti:  Tykki
Aiheesta muualla
Sivusto
Infobox OKNimi-testi OK: 
Turun Yliopiston Kemistit TYK ry on Turun yliopiston kemian ja biokemian opiskelijoiden ainejärjestö. Yhdistys on perustettu vuonna 1935 ja on täten vanhin Turun yliopiston piirissä toimiva ainejärjestö. Yhdistyksen logo on Turun yliopiston siipisoihdun lävistämä bentseenirengas.
Aiheesta muualla

Turun Yliopiston Kemistien kotisivu
Unadon

Unadon
Unajuu
Unadon (jap. 鰻丼, kirj. "ankeriaskulho") on japanilainen donburi-tyyppinen ruokalaji. Tarjoilukulhon pohja peitetään riisillä, jonka päälle asetellaan makealla kastikkeella glaseerattu ja grillattu ankeriasfilee (unagi no kabayaki). Ruokalajin muunnoksia ovat unajuu (tarjoillaan donburi-kulhon sijaan lakatusta puurasiasta), nagayaki (riisi ja kala tarjotaan erikseen) sekä Hitsumabushi.
Transfăgărășan

Tien sijainti Romaniassa.
Transfăgărășan
Transfăgărășan (trans (yli, kautta) + Făgăraș) eli DN7C on toiseksi korkeimmalle ulottuva asfalttitie Romaniassa. Tie rakennettiin sotatieksi, ja se ylittää Karpaattien vuoriston pohjois–etelä-suunnassa. Tie yhdistää Transilvanian ja Valakian historialliset alueet. Tien avulla saatiin yhteys myös Sibiun ja Piteștin kaupunkien välille.
Historia

Tie rakennettiin Nicolae Ceaușescun valtakaudella vuosina 1970–1974. Se oli Ceaușescun vastaus Tšekkoslovakian miehitykselle 1968. Hän halusi varmistaa armeijan huoltoreitin vuoriston ylitse, jos Neuvostoliitto yrittäisi vastaavanlaista offensiivia Romaniassa. Tie rakennettiin armeijavoimin. Rakennuskustannukset nousivat huimiksi, niin rahallisesti kuin ihmisuhrein mitattuna. Rakentamisen aikana käytettiin 6 000 000 kg dynamiittia, ja työmaalla kuoli erilaisiin onnettomuuksiin lähes 40 sotilasta.
Tie

Tie nousee 2 034 metrin korkeuteen. Kunnosta ja mutkaisuudesta johtuen keskinopeus tiellä on noin 50 km/h. Alueelta löytyy myös paljon vaelluspolkuja. Tie on tavallisesti suljettu talvisaikaan lumen vuoksi. Sääoloista riippuen se saattaa pysyä auki aina marraskuuhun saakka. Tien kunnosta kerrotaan kyltein tien molemmissa päissä olevissa kaupungeissa. Tien varrella on Romanian pisin tunneli (884 m) ja neljä muuta tunnelia.
Pohjoispuolella olevalta Bâlean vesiputoukselta on näköala tielle köysiradalta, joka vie matkustajat huipulla olevan Bâleanjärvelle saakka.
Eteläpuolella lähellä Arefun kylää sijaitsee Poenarin rauniolinna, jossa 1400-luvulla asui Vlad Țepeș, jonka liikanimen Dracula mukaan on saanut nimensä tunnettu hirviö. Tien varrella on matkailijoille useita majataloja ja ruokapaikkoja.
Populaarikulttuuri

Brittiläisen tv-yhtiön BBC:n suosittu ohjelma Top Gear kuvasi Romaniassa syyskuussa 2009. Juontajat ajoivat Romanian halki kolmella eri ajoneuvolla: Aston Martin DBS V12, Ferrari California ja Lamborghini Gallardo LP560-4 Spyder.  Jakson lopuksi juontajat saapuvat DN7C tielle. Sarjan juontaja Jeremy Clarkson totesi lopuksi: "this is the best road... in the world" ("Tämä on paras tie maailmassa").
Aiheesta muualla

Wikimedia Commonsissa on kuvia tai muita tiedostoja aiheesta .
Article about the Transfagarasan road (englanniksi)
MotoRomania – Transfăgărășan Photo Gallery and Road Description (englanniksi)
Virtual Tour, Transfarasan waterfalls, amazing landscape (Arkistoitu – Internet Archive) (panoraama)
Panoraama Bâlea-järveltä Avrigin suuntaan
Transfăgărășan vuonna 1974.
Kuva samasta kohdasta vuonna 2007.
Unabomber presidentiksi

”Unabomber presidentiksi” -T-paita.
Unabomber presidentiksi (engl. Unabomber for President) oli poliittinen kampanja Yhdysvalloissa vuoden 1996 presidentinvaalien aikana. Kampanjan tarkoituksena oli saada kirjepommeista vangittu ja sittemmin elinkautiseen vankeuteen tuomittu Unabomber eli Theodore Kaczynski Yhdysvaltain presidentiksi. Sen aloitti Bostonissa Lydia Eccles vuonna 1995. Kampanjan tunnuslauseena oli If elected, he will not serve (”Jos hänet valitaan, hän ei tule toimimaan virassa”).
Käännös suomeksi
Transglutaminaasi

| --- | --- |
Transglutaminaasi

Esimerkki transglutaminaasista: ihmisen veren hyytymistekijä XIII. 1EVU.
Tunnisteet
EC-numero: 2.3.2.13
Tietokannat
KEGGt: KEGG
Transglutaminaaseihin kuuluvat entsyymit, jotka katalysoivat luonnossa pääasiallisesti isopeptidisidoksen muodostumista lysiinitähteen sivuketjun ε-aminoryhmän ( -NH2 ) ja glutamiinitähteen sivuketjun γ-karboksiamidiryhmän ( -(C=O)NH2 ) välille. Lysiinin ja glutamiinin tähteiden tulee olla kiinnittynyt proteiiniin tai peptidiin, jotta voi muodostua tällainen kahden molekyylin verkkosidos tai yhden molekyylin sisäinen sidos. Reaktiossa muodostuu myös ammoniakkimolekyyli ( NH3 ). Nämä sidokset kestävät proteolyysiä hyvin. Reaktio on
Transglutaminaasit voivat myös liittää primäärisen amiinin ( RNH2 ) proteiinissa tai peptidissä olevaan glutamiinitähteen sivuketjun karboksiamidiin isopeptidisidoksen muodostaen
Entsyymit voivat myös deamidoida glutamiinitähteen veden läsnä ollessa glutamiinihappotähteeksi
Muun muassa nisäkkäiden transglutaminaasit vaativat kofaktorikseen kalsiumioneita. Kaikille transglutaminaaseille nämä eivät ole edellytys: Streptomyces mobaraensis -bakteerin transglutaminaasi ei tarvitse Ca2+-ioneita.
Transglutaminaasit tunnistettiin ja kuvailtiin ensimmäisen kerran 1959. Niiden tarkka biologinen toiminto löydettiin 1968 tutkittaessa veren hyytymiseen osallistuvaa proteiinia, tekijä XIII:tä.
Ihmisten transglutaminaasit

Alla on taulukossa 8 tunnettua ihmisten transglutaminaasia.
| Nimi | Geeni | Aktiivisuusalue | Kromosomipaikka | OMIM |
| --- | --- | --- | --- | --- |
| Tekijä XIII | F13A1, F13B | Veri (hyytyminen) | 6p25–p24, 1q31–32.1 | 134570 |
| Keratinosyytti transglutaminaasi | TGM1 | Iho | 14q11.2 | 190195 |
| Kudostransglutaminaasi | TGM2 | Kaikkialla kehossa | 20q11.2–q12 | 190196 |
| Epiderminen trasnglutaminaasi | TGM3 | Iho | 20q12 | 600238 |
| Eturauhasen transglutaminaasi | TGM4 | Eturauhanen | 3p22–p21.33 | 600585 |
| TGM X | TGM5 | Iho | 15q15.2 | 603805 |
| TGM Y | TGM6 | Tuntematon | 20q11–15 | 613900 |
| TGM Z | TGM7 | Kivekset, keuhkot | 15q15.2 | 606776 |
Biologinen toiminto

Transglutaminaasit muodostavat verkkosidosten kautta huonoliukoisia yhteen kasautuneita proteiineja, eli proteiinipolymeerejä. Nämä polymeerit ovat tärkeitä eri eliöille ja polymeerit osallistuvat esimerkiksi veren hyytymiseen (hyytymistekijä XIII), ihon ja hiusten muodostumiseen.
Transglutaminaasien muodostamia sidoksia voidaan pitää biologisissa oloissa pysyvinä (irreversibeeleinä), joten näiden entsyymien reaktioita säädellään tarkkaan usein eri mekanismein eliöissä.
Tietoa transglutaminaasien substraattiproteiineista ja transglutaminaasien kanssa vuorovaikuttavista biomolekyyleistä on saatavilla TRANSDAB tietopankista.
Transglutaminaaseihin liittyvät sairaudet

Harvinainen perinnöllinen sairaus, joka johtuu veren hyytymistekijä XIII:n puutoksesta, johtaa verenvuototautiin. Tautia potevalle voidaan antaa ulkoisesti tuotettuja transglutaminaaseja pysäyttämään taudin aiheuttama verenvuoto.
Anti-transglutaminaasi vasta-aineita löytyy keliaakikoilta ja siksi transglutaminaasit saattavat liittyä taudissa esiintyviin vehnän gliadiinin saannista johtuviin suolivaurioihin. Keliakiaan liittyvässä ihokeliakiassa (dermatitis herpetiformis) transglutaminaasi on pääasiallinen autoantigeeni, eli autoimmuunireaktion aikaansaaja.
Huntingtonin ja Parkinsonin taudista kärsivillä henkilöillä voi olla kehossaan poikkeuksellisen suuria määriä kudostransglutaminaasia (tTG, TG2). tTG saattaa osallistua Huntingtonin tautiin liittyvien hermokudoksissa esiintyvien proteiinisäikeiden muodostumiseen, vaikka transglutaminaasia ei mitä todennäköisimmin vaadita taudin kehittymiseen.
Teollinen ja ruokateollinen käyttö

Teollisesti mikrobipohjaisesti tuotettuja transglutaminaaseja käytetään proteiinien liittämiseen yhteen. Niitä käytetään esimerkiksi lämpökäsiteltyjen lihatuotteiden rakenteen parantelussa ja raakojen lihapalojen yhteen liimauksessa "liimalihoiksi". Entsyymin avulla siis voidaan heikot ruhonosat hyödyntää liimaamalla palaset entsymaattisesti yhteen ehjää lihaa muistuttaviksi lihapaloiksi. Rakenteen parantelussa transglutaminaaseja käytetään jämäköimään jauhettujen ja kypsennettyjen lihojen koostumuksia. Entsyymin aikaansaamat sidokset ovat voimakkaita ja niiden muodostuminen saattaa pusertaa lihasta liikaa vettä ulos. Tilannetta korjataan esimerkiksi lisäämällä lihaan muuta kuin lihaperäistä proteiinia, hydrokolloideja tai suoloja.
Transglutaminaaseja voidaan myös käyttää juustojen ja muiden maitotuotteiden valmistuksessa.
Transglutaminaasilla käsiteltyja lihan kappaleita muovissa. Lihan annetaan "liimautua" yhteen yön yli ennen valmistusta.
Transglutaminaasilla käsiteltyä terriini kanaa.